Provrezultaro

En probablo-teorio, provrezultaro aŭ observaro estas la aro da ĉiuj eblaj rezultoj (aŭ observaĵoj) de hazardoprovo.

En la arteoria simbolaro oni kutime signas tiun aron per Ω (laŭ la angla Outcome, esperante eblus pravigi tion per Observaro), aŭ per U (t.e. «Universo» da provrezultoj, kp la francan Univers) aŭ per S (de la angla :en:Sample space).

Ekz-e se oni ĵetas sesedran ĵetkubon, tiam la provrezultaro estas la aro {1,2,3,4,5,6} (ĉiu elemento prezentas nombron de poentoj sur la supra edro).

Provrezultaro estas unu el la tri bazaj nocioj de la matematika modelo de hazardoprova eksperimento (probablospaco); la du aliaj estas la aro da eventoj kaj la probablo (mezurfunkcio) atribuita al la eventoj.

Kategorio:Probablo-teorio